Opísala sa ako pôvodne radikálna a neskôr umiernená feministka, ktorá zažila zmenu vo svojich politických postojoch po útokoch z 11. septembra 2001. Od roku 2013 verejne vystupuje ako kritička moderného feminizmu a sama sa označuje za „antifeministku“. Podobne ako ďalší známi kanadskí akademici Jordan B. Peterson a Gad Saad kritizuje vplyv politickej korektnosti (napr. vo forme snahy obmedzovať slobodu slova) a postmodernizmu na výskum v sociálnych vedách a akademické prostredie v angloamerickej kultúrnej oblasti.